ลีกออฟเลเจนดส์: ไวลด์ริฟต์

ลีกออฟเลเจนดส์: ไวลด์ริฟต์ (, ย่อ: LoL: WR) เป็นวิดีโอเกมโมบาที่พัฒนาและวางจำหน่ายโดยไรออตเกมส์สำหรับแอนดรอยด์, ไอโอเอส, และคอนโซล เกมเป็นเวอร์ชันย่อของ "ลีกออฟเลเจนดส์" พีซี https://www.engadget.com/2019/10/15/league-of-legends-wild-rift/

เช่นเดียวกับ ลีกออฟเลเจนดส์ ผู้เล่นจะสวมบทบาทเป็น "ซัมมอนเนอร์" ควบคุม "แชมเปี้ยน" ที่มีความสามารถพิเศษและต้องต่อสู้กับทีมอื่น ๆ หรือเอไอที่ควบคุมแชมเปี้ยน เป้าหมายคือการทำลาย "เน็กซัส" ของทีมศัตรูซึ่งเป็นโครงสร้างในใจกลางของฐานที่ได้รับการปกป้องโดยเลนต่าง ๆ

ประวัติ
เมื่อปี 2558 เทนเซ็นต์ขอความร่วมมือกับไรออตเกมส์ ซึ่งเทนเซ็นต์เป็นเจ้าของ และขอให้พวกเขาเปลี่ยน ลีกออฟเลเจนดส์ เกมยอดนิยมของพวกเขาให้กลายเป็นรูปแบบโทรศัพท์มือถือ อย่างไรก็ตามไรออตเกมส์ปฏิเสธและอ้างว่ารูปแบบการเล่นของ ลีกออฟเลเจนดส์ ไม่สามารถเข้ากับโทรศัพท์มือถือ ต่อมาเทนเซ็นต์ก็สร้างเกมโทรศัพท์มือถือของตัวเองที่มีชื่อว่า Wangzhe Rongyao แปลเป็นภาษาอังกฤษคร่าว ๆ ว่า King of Glory ซึ่งมีรุ่นต่างประเทศชื่อ อารีนาออฟเวเลอร์

เมื่อปี 2560 ไรออตเกมส์ยื่นฟ้อง Moonton Technology Co. ซึ่งเป็นผู้พัฒนาเกมมือถือ โมบายล์เลเจ็นดส์: บังก์ บังก์ เพราะการละเมิดลิขสิทธิ์ โดยอ้างถึงความคล้ายคลึงกันระหว่าง โมบายล์เลเจ็นดส์ และ ลีกออฟเลเจนดส์

ตั้งแต่ปี 2559 เทนเซนต์มีผู้ใช้รายวันมากกว่า 50 ล้านคนต่อวันและผู้ใช้ที่ลงทะเบียนมากกว่า 200 ล้านคนใน Honor of Kings และอารีนาออฟเวเลอร์  ในปี 2019 ทั้ง Honor of Kings และอารีนาออฟเวเลอร์ เป็นเกมมือถือที่ใหญ่ที่สุดในเวทีอีสปอรต์ ไรออตเกมส์ได้ตระหนักถึงศักยภาพที่ใหญ่ในตลาดมือถือ ลีกออฟเลเจนดส์: ไวลด์ริฟต์ ประกาศเมื่อวันที่ 16 ตุลาคม 2019 ในช่วงครบรอบปีที่สิบของ ลีกออฟเลเจนดส์

การเปิดตัว
ลีกออฟเลเจนดส์: ไวลด์ริฟต์ มีกำหนดจะเปิดตัวในปี 2020 พร้อมด้วยเริ่มดำเนินการแอลฟาที่จำกัดในประเทศบราซิลและฟิลิปปินส์https://dotesports.com/mobile/news/how-to-join-league-of-legends-wild-rift-alpha-test เมื่อวันที่ 16 กันยายน 2563 เปิดโคลสเบต้าแบบปิดในประเทศอินโดนีเซีย (ทดสอบกับจำนวนผู้เล่นที่ได้รับเชิญจำนวนน้อยมาก) และ 18 กันยายน 2563 อินโดนีเซีย ฟิลิปปินส์ สิงคโปร์ มาเลเซียและไทยhttps://www.riotgames.com/en/news/lol-wild-rift-closed-beta-tha และเมื่อวันที่ 27 ตุลาคม 2563 เปิดโอเพนเบต้าในประเทศเกาหลีใต้ ญี่ปุ่น ฟิลิปปินส์ สิงคโปร์ มาเลเซีย อินโดนีเซียและไทย

อ้างอิง

แหล่งข้อมูลอื่น



หมวดหมู่:วิดีโอเกมที่พัฒนาขึ้นในสหรัฐ
หมวดหมู่:เกมสำหรับไอโอเอส
หมวดหมู่:เกมในการแข่งขันอิเล็กทรอนิกส์สปอร์ต
หมวดหมู่:เกมสำหรับแอนดรอยด์
หมวดหมู่:วิดีโอเกมที่ออกวางจำหน่ายในปี พ.ศ. 2562
หมวดหมู่:วิดีโอเกมหลายผู้เล่น
หมวดหมู่:วิดีโอเกมเล่นฟรี